पश्चिमी भारत के राज्यों में भारतीय जनता पार्टी के तारे गर्दिश में दिखाई पड़ते हैं। पंजाब, जम्मू और कश्मीर व हिमाचल प्रदेश में गुटबाजी ने पार्टी का बुरा हाल कर रखा है। पंजाब में तो पार्टी की हालत बहुत ही खराब है। भाजपा वहां खुद सरकार में है और सरकार की नीतियों के कारण भी उसका शहरी समर्थक वर्ग उससे नाराज चल रहा है। गौरतलब है कि पंजाब और हिमाचल में अगले साल विधानसभा के चुनाव होने हैं।